โปรดเกล้าฯ แต่งตั้ง พล.ร.ท.เขมวันต์ สงคราม เป็นนายทหารปฏิบัติการพิเศษ
วันที่ 21 ก.พ.2563 เว็บไซต์ราชกิจจานุเบกษา เผยแพร่ประกาศแต่งตั้ง โดยมีรายละเอียดความว่าพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อม แต่งตั้งให้นายทหารสัญญาบัตรรับราชการ อาศัยอำนาจตามความในมาตรา 15 ของรัฐธรรมนูญแห่งราชอาณาจักรไทย พุทธศักราช 2560 ประกอบมาตรา 4 มาตรา 8 และมาตรา 9 แห่งพระราชบัญญัติระเบียบบริหารราชการในพระองค์ พ.ศ.2560 มาตรา 10 มาตรา 13 มาตรา 14 และมาตรา 15 แห่งพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ.2560 มาตรา 5 และมาตรา 6 แห่งพระราชบัญญัติยศทหาร พุทธศักราช 2479 มาตรา 25 และมาตรา 27 แห่งพระราชบัญญัติจัดระเบียบราชการกระทรวงกลาโหม พ.ศ.2551จึงทรงพระกรุณาโปรดเกล้าโปรดกระหม่อมแต่งตั้งให้ พลเรือโท เขมวันต์ สงคราม นายทหารพ้นราชการ เป็น นายทหารปฏิบัติการพิเศษ สำนักงานนายทหารปฏิบัติการพิเศษในพระองค์ พระบาทสมเด็จพระเจ้าอยู่หัว หน่วยบัญชาการถวายความปลอดภัยรักษาพระองค์ (อัตรา พลเรือโท)ทั้งนี้ ตั้งแต่วันที่ 18 กุมภาพันธ์ พุทธศักราช 2563ประกาศ ณ วันที่ 21 กุมภาพันธ์ พุทธศักราช 2563 เป็นปีที่ 5 ในรัชกาลปัจจุบัน
พระบาทสมเด็จพระเจ้าอยู่หัว มีพระบรมราชโองการโปรดเกล้าโปรดกระหม่อม แต่งตั้งให้ พลเรือโท เขมวันต์ สงคราม นายทหารพ้นราชการ เป็น นายทหารปฏิบัติการพิเศษ
แต่งตั้งนายทหาร,แต่งตั้งทหารชั้นสัญญาบัตร,นายทหารปฏิบัติการพิเศษ